Medietilsynet har konkludert: – Ikke svekk NRK

– Det haster med å få på plass tiltak rettet mot kommersielle aktører i mediebransjen, men løsningen er ikke å svekke NRK, mener Medietilsynet.

10. apr. 2018 09:21 Sist oppdatert 10. april 2018

– Vår hovedkonklusjon er at NRK påvirker det samlede tilbudet til publikum positivt, sier Medietilsynets direktør Mari Velsand.

Medietilsynet fikk i fjor i oppdrag å lage en rapport om NRKs rolle og bidrag til det norske mediemangfoldet. Konklusjonene ble presentert for kulturminister Trine Skei Grande (V) tirsdag morgen. Rapporten ble bestilt av Grandes forgjenger, Linda Hofstad Helleland (H).